Paskutiniuosius du metus paskyriau suprasti,
kaip žmonės pasiekia savo svajonių.
Kai mes galvojame apie savo turimas svajones
ir ženklą, kurį norime palikti visatoje,
stebina matyti kaip persidengia mūsų
turimos svajonės ir projektai, kurie niekada neįvyks.
(Juokas.)
Taigi aš šiandien su jumis kalbėsiu
apie penkis būdus, kaip nesiekti savo svajonių.
Pirmas: Tikėti sėkme per vieną naktį.
Jūs žinote istoriją, tiesa?
Technologijose įgudęs vaikinas sukūrė mobilią aplikaciją
ir pardavė ją labai greitai už labai daug pinigų.
Žinote, istorija gali atrodyti tikra, bet galiu lažintis, ji neužbaigta.
Jeigu nagrinėsite toliau,
vaikinas prieš tai sukūrė 30 aplikacijų
ir gavo magistro bei doktorantūros diplomus ta tema.
Jis dirbo su šia tema 20 metų.
Tai tikrai įdomu.
Brazilijoje aš turiu istoriją apie save, kai žmonės mano, jog tai sėkmė per naktį.
Aš esu kilusi iš kuklios šeimos
ir likus dviems savaitėms iki paraiškų teikimo į MIT pabaigos,
aš pradėjau pildyti paraišką.
Ir voila! Aš patekau.
Žmonės gali manyti, kad tai sėkmė per naktį,
bet tai suveikė tik todėl, nes 17 metų prieš tai,
aš apie gyvenimą ir mokslą galvojau rimtai.
Jūsų sėkmės per naktį istorija visuomet yra rezultatas
visko, ką prieš tai nuveikėte savo gyvenime.
Antras: tikėkite, jog kas nors kitas turi atsakymus jums.
Žmonės nuolat nori padėti, tiesa?
Įvairūs žmonės, jūsų šeima, draugai, verslo partneriai.
Jie visi turi nuomonę apie kelią, kuriuo jūs turėtumėte eiti:
„Ir leisk man tau pasakyti, eik per šį vamzdį.“
Bet kai žengsite į vidų, ten lauks kiti keliai, kuriuos jums reikės pasirinkti.
Ir jums patiems reikia priimti šiuos sprendimus.
Niekas neturi tobulo atsakymo jūsų gyvenimui.
Ir jums reikia pasirinkti tuos sprendimus, tiesa?
Vamzdžiai yra begaliniai ir jus trenksite savo galvą
ir tai yra proceso dalis.
Trečias, labai subtilus, bet labai svarbus:
Nuspręskite nurimti kai augimas garantuotas.
Taigi kai jūsų gyvenimas einasi puikiai,
jūs surinkote šaunią komandą
ir turite augančias pajamas ir viskas yra nuspręsta,
laikas nurimti.
Kai išleidau savo pirmąją knygą,
dirbau labai, labai sunkiai, kad išplatinčiau ją visoje Brazilijoje.
Daugiau nei 3 mln. žmonių ją parsisiuntė.
Daugiau nei 50 000 žmonių nusipirko fizinę kopiją.
Kai parašiau tęsinį, šioks toks poveikis buvo garantuotas.
Netgi jeigu padariau nedaug, pardavimas būtų geras.
Bet gerai niekada nėra gerai.
Kai einate link viršūnės,
jums reikia dirbti sunkiau nei bet kada, kad rastumėte kitą viršūnę.
Galbūt, jeigu daryčiau labai nedaug, pora tūkstančių žmonių tai skaitytų.
Ir tai jau yra puiku.
Bet jeigu dirbsiu sunkiau nei bet kada,
aš galiu šį skaičių pakelti iki milijonų.
Štai kodėl aš nusprendžiau su nauja savo knyga nukeliauti
į kiekvieną valstiją Brazilijoje.
Ir aš jau galiu matyti aukštesnę viršūnę.
Nėra laiko nurimti.
Ketvirtas patarimas ir tai labai svarbu:
Tikėkite, kad kaltė yra kieno nors kito.
Aš dažnai girdžiu žmones sakant:
„Taip, aš turėjau puikią idėją, bet niekas nenorėjo investuoti.“
„Oi, aš sukūriau gerą produktą,
bet rinka prasta, pardavimai nesisekė.“
Arba, „Aš negaliu rasti talentų; mano komanda neteikia vilčių.“
Jeigu turite svajonių,
tai jūsų pareiga jas įgyvendinti.
Taip, gali būti sunku atrasti talentą.
Taip, rinka gali būti bloga.
Bet jeigu niekas neinvestuoja į jūsų idėją,
jeigu niekas nenori pirkti produkto,
tikrai dėl ko kaltas esate jūs.
(Juokas.)
Neabejotinai.
Jums reikia susikurti svajones ir įgyvendinti jas.
Ir niekas neįgyvendino savo svajonių vienas.
Bet jeigu jūs jų neįgyvendinsite, tai tik jūsų kaltė ir niekieno kito.
Būkite atsakingi už savo svajones.
Ir paskutinis patarimas, šis tikrai taip pat labai svarbus:
Tikėkite, kad vienintelis svarbus dalykas yra pačios svajonės.
Kartą mačiau reklamą ir joje buvo daug draugų,
jie kopė į kalną, tai buvo labai aukštas kalnas.
Tai reikalavo daug darbo.
Buvo galima matyti, kad jie prakaitavo ir tai buvo sudėtinga.
Ir jie kopė, galiausiai pasiekė viršūnę.
Žinoma, jie nusprendė atšvęsti, tiesa?
Aš ruošiuosi švęsti, taigi,
„Taip! Mums pavyko, mes ant viršūnės!“
Po dviejų sekundžių, vienas pažiūri į kitą ir sako:
„Gerai, lipkime žemyn“.
(Juokas.)
Gyvenimas nesisuka tik apie pasiekimus.
Gyvenimas yra apie kelionę.
Taip, jus turite mėgautis pasiekimais,
bet žmonės mano, kad jūs turite svajonių
ir kada sieksite vienos iš tų svajonių,
atsiduriate magiškoje vietoje, kur vien tik laimė aplink.
Bet įgyvendinti svajonę, tai tik trumpalaikis pojūtis,
o jūsų gyvenimas ne.
Vienintelis būdas kaip įgyvendinti visas svajones
yra pilnai mėgautis kiekvienu kelionės žingsniu.
Tai geriausias būdas.
Ir jūsų kelionė yra paprasta, ji susideda iš žingsnių.
Kai kurie žingsniai įvyks tuojau pat.
Kartais suklupsite.
Jeigu jie įvyks tuojau pat, švęskite, nes kiti žmonės šventės laukia labai ilgai.
O jeigu suklupsite, paverskite tai įsimintina pamoka.
Jeigu kiekvienas žingsnis pavirs kažkuo įsimintinu ar proga švęsti,
jūs tikrai mėgausitės kelione.
Taigi, penki patarimai:
Tikėkite sėkme per vieną naktį.
Tikėkite, kad kažkas kitas turi atsakymus.
Tikėkite, kad kai augimas yra garantuotas, turėtumėte nustoti stengtis.
Tikėkite, kad kaltė yra kažkieno kito.
Ir tikėkite, kad tik tikslas yra svarbu.
Patikėkite manimi, jeigu darysite taip, sunaikinsite savo svajones.
(Juokas.)
(Plojimai.)
Ačiū.